Oscars 2020-benoemings: ‘Joker’ neem lag-lag voortou | Maroela Media
(Foto: Matt Sayles/Invision/AP, File)
Die benoemings vir die 92ste Oscar-toekennings is Maandag aangekondig. Die donker drama Joker, met Joaquin Phoenix in die hoofrol, neem vanjaar die voortou met 11 benoemings.
Dié rolprent is gebaseer op DC Comics-karakters en die regisseur, Todd Phillips, is benoem in die kategorie vir beste regisseur. Hy kom teen ander rolprentmakers soos Martin Scorsese vir The Irishman, Quentin Tarantino vir Once upon a time in Hollywood en Sam Mendes vir 1917 te staan. Mendes is vroeër vandeesmaand met die Golden Globe-toekenning vir beste regisseur bekroon.
Phoenix, wat met die Golden Globe vir beste akteur vir Joker bekroon is, is in dieselfde kategorie vir die Oscar-beeldjie benoem. Antonio Banderes vir Pain and Glory, Leonardo DiCaprio vir Once upon a time in Hollywood, Adam Driver vir Marriage Story en Jonathan Pryce vir The Two Popes, is ook in dié gesogte kategorie benoem.
Scarlett Johanssen. (Foto: Invision/AP)
Scarlett Johansson is vir twee Oscar-beeldjies benoem. Sy ding teen aktrises soos Saoirse Ronan (Little Women), Renee Zellweger (Judy), Cynthia Erivo (Harriet) en Charlize Theron (Bombshell) in die kategorie vir beste aktrise mee.
Johansson is ook benoem in die kategorie vir beste vroulike byspeler vir haar rol in Jojo Rabbit, ŉ komedie-drama gebaseer op die boek Caging Skies deur Christine Leunens. Laura Dern (Marriage Story), Florence Pugh (Little Women), Margot Robbie (Bombshell) en Kathy Bates (Richard Jewell) is ook in dié kategorie benoem.
Brad Pitt (Once upon a time in Hollywood), Al Pacino en Joe Pesci (albei vir The Irishman), Tom Hanks (A beautiful day in the neighborhood) en Anthony Hopkins (The Two Popes) is benoem in die kategorie vir beste manlike byspeler.
ŉ Hele rits flieks is genomineer vir beste rolprent, insluitende 1917, Ford v Ferrari, The Irishman, Jojo Rabbit, Joker, Little Women, Marriage Story, Once Upon a time in Hollywood en Parasite.
Die Oscar-toekennings word om 01:30 op 10 Februarie (SA tyd) in die Dolby-teater in Los Angeles in die VSA oorhandig.
Les Miserables (Frankryk)
Vulkaanuitbarsting dreig in Filippyne
Dit was n baie vervelige fliek.
Glad nie geniet nie. Uitgerek.
Ek het die vakansie Joker en Ford v Ferrari gekyk en altwee baie goeie flieks hulle verdien om te wen. Jaocquin as die Joker was fantasties ek kon nie glo dis hy nie en natuurlik Matt DAmon in FFnet so goeie rol gespeel.
‘The Joker’ was vir my fenominaal!
Joker was vir my maar swak. Al wat die man doen is om uitbarstig te lag, meer as die helfte van die fliek lank. Verder is ander mense lelik met hom en dit maak hom hartseer….en Bruce Wayne was nog ‘n kind toe Joker begin het? Baie stupid!
So bly smaak verskil.